
Indicatori tehnico-economici

MEMORIU DE PREZENATARE AL LUCRARII,

„AMENAJARE TRECERE DE PIETONI SEMAFORIZATA PE DN75 (STR. TRANSILVANIEI), COMUNA MIHAI VITEAZU, JUDETUL CLUJ”
Situația existentă

În prezent, traversarea pietonilor pe DN75 (Str. Transilvaniei), în zona centrală a comunei Mihai Viteazu, se realizează prin intermediul unei treceri de pietoni nesemaforizate amplasate în proximitatea Primăriei și a celor două unități de învățământ din localitate, într-o zonă cu trafic rutier și pietonal intens. Configurația existentă nu oferă un nivel optim de siguranță pentru pietoni, în special pentru elevi, iar în apropiere există o a doua trecere de pietoni, amplasată la o distanță redusă, ceea ce conduce la dispersarea fluxurilor pietonale și la diminuarea eficienței măsurilor de siguranță rutieră.
Situația proiectată

Prin proiect se propune amenajarea unei treceri de pietoni semaforizate cu comandă la cerere pe DN75 (Str. Transilvaniei), în zona situată între cele două unități de învățământ, în fața Primăriei Comunei Mihai Viteazu, în vederea creșterii siguranței circulației pietonale și reducerii riscului producerii accidentelor rutiere. Instalația de semaforizare va funcționa în regim adaptiv local, fiind echipată cu butoane pentru solicitarea traversării, corpuri de semafor cu surse LED, camere video pentru monitorizarea traficului și optimizarea ciclurilor de semaforizare, sistem CCTV, precum și comunicații prin fibră optică pentru transmiterea datelor către Primărie.
Pentru creșterea vizibilității și a nivelului de siguranță rutieră, proiectul prevede completarea amenajărilor existente prin realizarea unui covor rutier antiderapant de presemnalizare pe sensul de circulație dinspre Turda, instituirea unei restricții de viteză de 30 km/h în zona trecerii de pietoni, amplasarea indicatoarelor de presemnalizare și refacerea marcajelor rutiere. Totodată, se propune desființarea trecerii de pietoni existente amplasate în apropiere, în vederea concentrării traversărilor într-un singur punct controlat și sigur.
Investiția este corelată cu proiectul de amenajare a trotuarelor și a sistemului de colectare și evacuare a apelor pluviale, astfel încât soluțiile propuse să fie compatibile și integrate într-o amenajare unitară a zonei. Prin implementarea proiectului se urmărește creșterea siguranței circulației pietonale, fluidizarea traficului rutier, îmbunătățirea accesibilității pentru toate categoriile de utilizatori, inclusiv pentru persoanele cu deficiențe de vedere, precum și reducerea impactului asupra mediului prin optimizarea fluxurilor de trafic.
Varianta constructivă de realizare a investiţiei;

Pe sensul de circulatie dinspre Turda se propune amenajarea unui sistem de presemnalizare alcatuit dintr-un covor rosu antiderapant, cu rol de avertizare vizuala si de prefranare, avand lungimea de 25.00 m, precum si dintr-un covor rosu antiderapant de presemnalizare, cu lungimea de 4.00 m, amplasat la o distanta de 22.00 m fata de primul covor.
Instalatia de semaforizare propusa va functiona in regim adaptiv local, cu programe de functionare variabile, stabilite in functie de solicitarile de traversare primite de la butoanele pietonale si de valorile de trafic determinate cu ajutorul camerelor video amplasate pe console.

Indicatori financiari, socio-economici, de impact, de rezultat/operare, stabiliti în functie de specificul și tinta fiecărui obiectiv de investitii;

	TOTAL GENERAL  
	 
	 
	297,654.81
	62,332.25
	359,987.05

	 Din care C+M  
	 
	 
	139,096.00
	29,210.16


	168,306.16

	 (1.2 + 1.3 + 1.4 + 2 + 4.1 + 4.2 + 5.1.1) 

